|  |  |
| --- | --- |
| **Elem tartalma: Laudato si – válogatott idézetek, segédanyag csoportfoglalkozásokhoz** | Kategória: csoportfoglalkozás |
| Szerkesztő(k): Dr. Farkas László  | Esemény: Találkozó |
| Kapcsolódó téma: Ferenc pápa Áldott légy kezdetű enciklikája | Kapcsolódó előadás: Irgalmasság |
| Régió: Összrégió | Település:  | Időpont: 2016.10. |

Kapcsolódó anyagok:

**Főelőadás:**

2016\_09\_irgalmassag\_foeloadas\_ossz\_talalkozo

**Eloadas:**

2016\_09\_ifjusagi\_vilagtalalkozo\_irgalmassag\_Ferenc\_papa\_krakkoi\_szentbeszedei\_eloadas\_egyeb\_egyeb

2016\_09\_irgalmassag\_az\_irgalmas\_szamaritanus\_eloadas\_ossz\_talalkozo

**Csoportfoglalkozás:**

2016\_09\_irgalmassag\_laudato\_si\_valogatott\_idezetek\_csoport\_ossz\_talalkozo

**Tanuságtétel:**

2016\_09\_ifjusagi\_vilagtalalkozo\_irgalmassag\_fiatalok\_tanusagtetele\_krakkoban\_tanusagtetel\_egyeb\_egyeb

2016\_09\_ifjusagi\_vilagtalalkozo\_Ferenc\_papa\_krakkoi\_szentbeszedei\_kosdi\_fiatalok\_tanusagtetelei\_eloadas\_tanusagtetel\_egyeb\_egyeb

Törzsanyag:

**Laudato si**

Ferenc pápa Áldott légy kezdetű enciklikája, Budapest 2015

Idézetgyűjtemény az Irgalmasság témához

**Megjegyzés:** Az egyes idézeteket az előadást feldolgozó műhelyben úgy használtuk, hogy papírcsíkokra vágva mindenki kiválaszthatta belőle, hogy melyik idézet érinti meg őt, s a műhely vezetője, aki jó ismerője az enciklikának és az Egyház teremtésvédelmi tanításának, a kérdések fényében egyre mélyebben feltárja előttük a tanítás lényegi vonásait. Segédanyag a műhely vezetőnek: a 2011. októberi régiós találkozós Farkas László előadás és azok mellékletei, lásd mente.hu/Letöltések

 A legelhagyatottabb és legsanyargatottabb szegények közé sorolhatjuk a mi elnyomott és elpusztított Földünket. LS 2

 Ha a technikai vívmányok és a legcsodálatosabb gazdasági növekedés nem járnak együtt valódi szociális és erkölcsi fejlődéssel, akkor ezek végül az ember ellen fordulnak LS 4

 A baj a gyökere, az a hiedelem, hogy nem léteznek vitathatatlan igazságok, melyeknek életünket irányítaniuk kell, s ezért az emberi szabadságnak nincsenek korlátai. A teremtett világ eltékozlása akkor kezdődik, amikor már nem ismerünk semmilyen tekintélyt magunk felett, hanem csak saját magunkat látjuk. LS 6

 Bartholomaiosz pátriárka annak szükségességére utalt, hogy mindenki bánja meg, amit személy szerint ártott a bolygónak. El kell ismernünk, hogy „kisebb-nagyobb mértékben hozzájárultunk a teremtés elcsúfításához és elpusztításához. LS 8

 Térjünk át a fogyasztásról az áldozathozatalra, a mohóságról a nagylelkűségre, a pazarlásról javaink másokkal való megosztására, olyan aszkézist gyakorolva, amellyel „megtanulunk adni, és nem csak lemondani. LS 9

 A magatartásformák, amelyek akadályozzák a megoldás útjait – a hívők között is –, a probléma tagadásától a közömbösségig, a kényelmes beletörődésig vagy a technikai megoldásokban való vak bizalomig terjednek. LS 14

 A bolygó változásainak gyorsulásához ma az élet- és munkaritmus intenzívebbé válása kapcsolódik (rapidación). A gyorsaság, amelyet az emberi tevékenységek rákényszerítenek, ellentétben áll a biológiai evolúció természetes lassúságával. LS 18

 Merjük személyes szenvedésünkké tenni azt, ami a világgal történik, és így felismerjük, mi az, amit ki-ki tenni tud. LS 19

 A Föld, egyre inkább egy hatalmas szemétdombbá válik. Mind az ipari hulladékok, mind a városokban és a mezőgazdaságban használt vegyi anyagok biológiai felhalmozódást válthatnak ki a közeli területeken élő lakosság szervezetében. LS 21

 Tudományos konszenzus jött létre arról, hogy az éghajlati rendszer aggasztó felmelegedésével állunk szemben. Az utóbbi évtizedekben ezt a felmelegedést a tenger szintjének folyamatos emelkedése kísérte, megszaporodtak a szélsőséges időjárási események. Szükséges életstílusunkon, termelési és fogyasztási szokásainkon változtatni, hogy megküzdjünk a felmelegedéssel, vagy legalább azokat az emberi okokat megszüntessük, amelyek kiváltják vagy súlyosbítják. Az elmúlt évtizedek globális felmelegedését leginkább az emberi tevékenység miatt kibocsátott üvegházhatású gázok (szén-dioxid, metán, nitrogén-oxidok stb.) magas koncentrációja okozza. Ezt felerősíti a fosszilis tüzelőanyagok nagymértékű használatán alapuló fejlődésmodell, amely az energetikai rendszer lényegét jelenti az egész világon. LS 23

 A felmelegedés hatással van továbbá a szén körforgására. Ördögi kört hoz létre, és befolyásolja az ivóvizet, az energiát és a mezőgazdasági termelést a legforróbb területeken, továbbá a bolygó biológiai sokféleségének részleges pusztulását okozza. A sarki jég és a magashegységek jegének olvadása a metángáz felszabadulásának nagy kockázatával fenyeget. Az esőerdők elvesztése súlyosbítja a helyzetet, azok ugyanis enyhítik az éghajlatváltozást. A szén-dioxid által okozott szennyezés növeli az óceánok savasságát és veszélyezteti a tengeri táplálékláncokat. Ha a jelenlegi tendencia folytatódik, ez a század hallatlan éghajlati változásoknak és az ökoszisztémák példátlan pusztulásának lesz tanúja. A világ népességének negyede tengerparton vagy ahhoz nagyon közel él, és a legtöbb metropolisz tengerparti területen fekszik. LS 24

 Az éghajlatváltozás az egyik legnagyobb kihívást jelenti az emberiség számára. A következő évtizedekben valószínűleg a fejlődő országokat érinti legsúlyosabban. Akik erősen függnek a természetes készletektől, kényszerítve érzik magukat arra, hogy a nagy bizonytalanságban elvándoroljanak, a környezetpusztulás által még mélyebbé vált nyomorból menekülő elvándorlók. Elvesztettük az embertársaink iránti felelősségérzetet. LS 25

 Már túlléptük a bolygó kizsákmányolásának maximális határát anélkül, hogy megoldottuk volna a szegénység problémáját. LS 27

 A vízprobléma részben oktatási és kulturális kérdés, mert az emberek nincsenek tudatában annak, milyen súlyosak ezek a magatartásformák, miközben óriási az egyenlőtlenség. Ez az ő élethez való joguk megtagadása, amikor privatizáljuk vagy pazaroljuk a vizet. LS 30

 Néhány évtizeden belül akut vízhiányban fogunk szenvedni, ha sürgősen nem cselekszünk. A környezeti hatások több milliárd embert érinthetnek, de várható az is, hogy a víz nagy világcégek általi ellenőrzése századunk egyik fő konfliktusforrásává válik. LS 31

 Minden évben több ezer növény- és állatfaj tűnik el, amelyeket többé már nem ismerhetünk meg, gyermekeink már nem láthatják őket. LS 33

 A föld, ahol élünk, valójában egyre kevésbé gazdag és szép, egyre szűkösebb és szürkébb, míg a technika és a fogyasztási kínálat korlátlanul halad előre. Mintha azon lennénk, hogy egy pótolhatatlan és helyrehozhatatlan szépséget egy másik, általunk készített szépséggel helyettesítsünk. LS 34

 Bármely beavatkozás a természetbe szabad szemmel nem látható következményekkel járhat, és hogy az erőforrás kiaknázás bizonyos formáinak olyan pusztulás az ára, amely végül az óceánok mélyét is eléri. LS 41

 A teremtmények ugyanis mind kapcsolatban állnak egymással, mindegyiket meg kell becsülni, és mindnyájunknak, teremtett lényeknek, szükségünk van egymásra. LS 42

 Az energiafogyasztásban és egyéb szolgáltatások elérhetőségében mutatkozó egyenlőtlenség, az erőszak növekedése és a szociális agresszió új formáinak megjelenése, a kábítószer-kereskedelem és a növekvő kábítószer-használat a fiatalok körében, az identitás elvesztése, mind a globális változás társadalmi összetevőihez tartoznak. LS 46

 Az igazi bölcsességet, amely gondolkodásból, párbeszédből és egymással való találkozásokból származik, nem lehet elérni adatok puszta felhalmozásával, ami csömört és zavart okozva egyfajta szellemi környezetszennyezésben végződik. LS 47

 Egy kisebbség úgy véli, joga van ahhoz, hogy olyan arányban fogyasszon, amelyet lehetetlen lenne általánossá tenni, mert a bolygó be sem tudná fogadni egy ilyen fogyasztás hulladékát. Az előállított élelmiszerek megközelítőleg egyharmadát eltékozoljuk, és „ételt kidobni olyan, mintha a szegények asztaláról lopnánk”. LS 50

 A politika alávetettsége a technológiának és a pénzvilágnak világosan látszik a környezetvédelmi csúcstalálkozók kudarcából. LS 54

 Ha valaki kívülről figyelné a bolygó társadalmát, elképedve látná ezt az olykor öngyilkosnak tűnő magatartást. LS 55

Az emberi és etikai hanyatlás szorosan összefügg. LS 56

 Terjedőben van egy felületes vagy látszólagos ökológia, amely megerősít egy bizonyos tespedtséget és meggondolatlan felelőtlenséget. LS 59

 Az egyik végletet azok képviselik,akik minden áron fenntartják a haladás mítoszát, és azt mondják, hogy az ökológiai problémák egyszerűen megoldhatók lesznek új technikai alkalmazásokkal, nincs szükség erkölcsi megfontolásokra vagy alapvető változtatásokra. A másik véglethez azok tartoznak, akik szerint az emberi lény bármilyen beavatkozással csak fenyegetést jelenthet és csak árthat a világ ökoszisztémájának,ezért csökkenteni kellene jelenlétét a bolygón. LS 60

 Megtagadtuk, hogy korlátozott lényeknek ismerjük el magunkat. LS 66

 Isten arra is képes, hogy valami jót hozzon ki az általunk okozott bajokból, mert „a Szentléleknek végtelen nagy képzelőereje van. az isteni jelenlét, amely biztosítja minden létező létben maradását és kibontakozását, „a teremtő tevékenység folytatása”.Isten Lelke elhalmozta a világegyetemet olyan belső képességekkel, amelyek lehetővé teszik, hogy magukból a dolgokból mindig valami új fakadjon Maguk a dolgok meghatározott cél felé mozognak. Mintha a hajóépítő mester meg tudná adni a képességet a fának, hogy az önmagát mozgatva hajó alakot vegyen fel. LS 80

 A világmindenség egésze megmutatja Isten kimeríthetetlen gazdagságát. Ami az isteni jóság teremtményi tükröződéséből az egyikből hiányzik, pótolja a másik”,mert „pusztán egyetlen teremtmény nem tudja megfelelőképpen megjeleníteni” az ô jóságát. A sokféleség és különbözőség arról vall, hogy egyetlen teremtmény sem elég önmagának, hogy a teremtmények csak egymástól való függésben léteznek, hogy kiegészítsék és szolgálják egymást. LS 86

 E világ dolgai nem birtokolják Isten teljességét. Amivel a teremtményeknek sem tennénk jót, mert nem ismernénk el saját és igazi helyüket, és végeredményben olyasmit követelnénk tőlük jogtalanul, amit a maguk kicsinységében nem tudnak megadni. LS 88

 E világ teremtményei nem tekinthetők gazdátlan javaknak: „A tieid, Uram, élet barátja” (Bölcs 11,26). Egyfajta világcsaládot alkotunk „testi mivoltunk által Isten oly szorosan összekötött bennünket a környezetünkkel, hogy a talaj elsivatagosodása olyan, mintha mindannyian megbetegednénk;egy faj kipusztulását úgy sirathatjuk, mintha megcsonkítottak volna bennünket”. LS 89

 A magántulajdon alárendelésének elve a javak egyetemes rendeltetésének az egész társadalmi- etikai rend legelső elve. II. János Pál: „Isten – anélkül, hogy bárkit is kizárt vagy előnyben részesített volna – az egész emberi nemnek adta a földet. LS93

 Új-Zéland püspökei azt a kérdést tették fel, hogy mit jelent a „Ne ölj!” parancsa, amikor

„a világ népességének húsz százaléka oly mértékben fogyasztja az erőforrásokat, hogy elrabolják a szegény nemzetektől és a jövő nemzedékektől azt, amire szükségük van az életben maradáshoz”. LS 95

 Jézus távol állt azoktól a filozófiáktól, amelyek megvetették a testet, az anyagot és az e világi dolgokat. Ezek az egészségtelen dualizmusok mégis jelentős befolyást gyakoroltak néhány keresztény gondolkodóra a történelem folyamán, és eltorzították az evangéliumot. LS98

 A technikai alkotások nem semlegesek, mert olyan hálózatot hoznak létre, amely végeredményben meghatározza az emberek életstílusát, és a társadalmi lehetőségeket egyes hatalmi csoportok érdekeinek megfelelően alakítja. LS 107

 A technikai eszközöket még nehezebb használni anélkül, hogy e technokratikus paradigma logikája uralkodna rajtunk. Kultúraellenessé vált, ha valaki olyan célokkal rendelkező életstílust választ, amelyek legalább részben függetlenek a technikától, annak költségeitől és globalizáló, tömegteremtő hatalmától. A technika végül is nem az ember hasznát vagy jólétét szolgálja, hanem a hatalmát növeli. A természet elemei felett éppúgy rendelkezni akar, mint az emberi lét felett.Így beszűkül az egyes ember döntési képessége, legigazibb szabadsága és tere az alternatív kreativitásra. LS 108

 Az élet így ráhagyatkozássá válik a technika által meghatározott körülményekre, és a technikát tekintjük a létértelmezés fő eszközének. LS 110

 Egy másfajta szemléletre, gondolkodásra, politikára, oktatási programra, életstílusra és a spiritualitásra lenne szükség; olyanra, amely ellenállóvá tud tenni az technokratikus paradigma előrenyomulásával szemben. Máskülönben még a legjobb ökológiai kezdeményezések is ugyanabba a globalizálódott logikába zárva maradnak. LS 111

 Úgy látszik azonban, az emberek már nem hisznek a boldog jövőben, nem bíznak vakon a jobb holnapban a világ jelenlegi körülményei és a technikai lehetőségek alapján. Tudatában vannak

annak, hogy a tudomány és a technika fejlődése nem azonos az emberiség és a történelem haladásával. Ennek ellenére elképzelni sem tudják, hogy lemondjanak a technológia kínálta lehetőségekről. Az emberiség alapjaiban megváltozott, és az egymást követő állandó újdonságok olyan múlékonyságot szentesítenek, amely egy irányba, a felszínre taszít minket. Nehéz lesz megállnunk és visszaszereznünk az élet mélységét. A megastruktúrák és a sorházak a globalizált technika szellemiségét fejezik ki, amelyben a termékek folytonos újdonsága halálos unalommal társul. Még több pótszerre lesz szükségünk az üresség elviselésére. LS 113

 Ami most történik, egy bátor kulturális forradalom kezdeményezésének sürgető igényével szembesít minket. A tudomány és a technológia nem semlegesek. Senki sem akar visszatérni a kőkorszakba, de elengedhetetlen, hogy csökkentsük a sebességet, hogy másképp tekintsünk a valóságra, összegyűjtsük a kedvező és fenntartható fejlődési eredményeket, visszaszerezzük a féktelen megalománia által lerombolt értékeket és nagy célokat. LS 114

Eszközigény: